**Floare a iubirii**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-e sufletul golit de a ta lipsă

Şi nu mai pot spera la ce a fost

Floare a iubirii, din cer fiind desprinsă,

Te-ai rătăcit în gânduri fără rost.

Mi-e sufletul o rană care doare

Din amintiri îmi caut un balsam

Şi am găsit un vis, întruchipat de-o floare,

Iubirea unui crez când doi eram.

Şi te presar pe rana fără sânge

Sperând în învieri şi în minuni

De-a nu mai fi subiectul verbului «a plânge»

De-a retrăi frumoşii ani, nebuni.

Dar egoismul meu este demonic

Căci nu realizez că te distrug

Rupându-te de lume, pentru un vis retoric

Te chem pe al iubirii rug.

Brutal realizez eterna vină

De a te rupe din pământul tău

Tu, floare a iubirii, într-un ierbar, străină

Să te alătur cugetului meu.

Mă uit acum la ale vieții pagini

Unde te-am pus prolog la infinit,

Dar te-aș presa în mult prea stranse margini

Spre-un epilog prea sumbru, nedorit.

Tu, suflet evadat spre fericire,

Eu sper ca într-o zi să te-ntâlnesc

Şi, de vei vrea, îţi fi-voi pământ plin de iubire

Şi sevă îţi voi fi, căci, simplu,… «TE IUBESC».